CELEX: 32022D0435
Language: fi
Date: 2022-03-08 00:00:00
Title: Euroopan keskuspankin päätös (EU) 2022/435, annettu 8 päivänä maaliskuuta 2022, Helleenien tasavallalle myönnettävien yhteen koottujen kahdenvälisten lainojen hallinnoinnista annetun päätöksen 2010/275/EU muuttamisesta (EKP/2022/9)

16.3.2022   
               
               
                  FI
               
               
                  Euroopan unionin virallinen lehti
               
               
                  L 88/196
               
            
         EUROOPAN KESKUSPANKIN PÄÄTÖS (EU) 2022/435,
         annettu 8 päivänä maaliskuuta 2022,
         Helleenien tasavallalle myönnettävien yhteen koottujen kahdenvälisten lainojen hallinnoinnista annetun päätöksen 2010/275/EU muuttamisesta (EKP/2022/9)
         EUROOPAN KESKUSPANKIN JOHTOKUNTA, joka
         ottaa huomioon Euroopan unionin toiminnasta tehdyn sopimuksen ja erityisesti sen 132 artiklan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 17 ja 21 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksen 2010/275/EU (1) (EKP/2010/4) mukaisesti maksettavat korot Euroopan keskuspankissa (EKP) olevista talletuksista olisi yhtenäistettävä suhteessa Euroopan keskuspankin suuntaviivojen (EU) 2019/671 (2) (EKP/2019/7) mukaisesti valtion talletuksille maksettavaan korkoon, jotta varmistettaisiin vastaavista talletuksista maksettavien korkojen yhdenmukaisuus eurojärjestelmässä.
                  
               
                     (2)
                  
                  
                     Näin ollen päätös 2010/275/EU (EKP/2010/4) olisi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen 2010/275/EU (EKP/2010/4) 5 artikla seuraavasti:
            
               
                  ”5 artikla
                  Korko
                  Lainanantajien nimissä EKP:ssä olevalle tilille maksetaan korkoa seuraavasti:
                  
                              a)
                           
                           
                              jos talletusmahdollisuuden korko asianomaisena kalenteripäivänä on nolla tai enemmän (positiivinen), talletukselle maksetaan nollakorkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi;
                           
                        
                              b)
                           
                           
                              jos talletusmahdollisuuden korko asianomaisena kalenteripäivänä on alle nolla (negatiivinen), talletukselle maksetaan talletusmahdollisuuden korkoa tai euromääräisten markkinoiden lyhyttä korkoa (€STR) sen mukaan, kumpi niistä on matalampi.”.
                           
                        
            
         
         
            2 artikla
            Voimaantulo
            Tämä päätös tulee voimaan viidentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 4 päivästä huhtikuuta 2022.
         
         
            Tehty Frankfurt am Mainissa 8 päivänä maaliskuuta 2022.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös 2010/275/EU, annettu 10 päivänä toukokuuta 2010, Helleenien tasavallalle myönnettävien yhteen koottujen kahdenvälisten lainojen hallinnoinnista ja päätöksen EKP/2007/7 muuttamisesta (EKP/2010/4) (EUVL L 119, 13.5.2010, s. 24).
         
            (2)  Euroopan keskuspankin suuntaviivat (EU) 2019/671, annettu 9 päivänä huhtikuuta 2019, kansallisten keskuspankkien suorittamista varojen ja vastuiden kotimaisista hallintatoimista (EKP/2019/7) (EUVL L 113, 29.4.2019, s. 11).